Медведев «Гаагадағы сот ғимаратын зымыранмен атқылаймыз» деп қорқытты
"Медведев «Гаагадағы сот ғимаратын зымыранмен атқылаймыз» деп қорқытты" | "https://abai.kz/post/166619"
TITLE: Медведев «Гаагадағы сот ғимаратын зымыранмен атқылаймыз» деп қорқытты
URL: https://abai.kz/post/166619
META: "Медведев «Гаагадағы сот ғимаратын зымыранмен атқылаймыз» деп қорқытты" | "https://abai.kz/post/166619"
DATE: 20.03.2023
AUTHOR(s): Abai.kz
TOTAL WORDS: 150
TEXT: Ресейдің бұрынғы президенті Дмитрий Медведев «Гаагадағы сот ғимаратына Солтүстік теңізден ресейлік «Оникс» гипер дыбыстық зымыранын тура тигізуге болады» деп мәлімдеді, деп хабарлайды Ulysmedia.kz. Ол өзінің телеграм-каналында «халықаралық құқық жүйесі түпкілікті күйреді» деп пікір білдіріп, «халықаралық жария құқық жүйесінің басты кемшілігі оның тиімсіздігі» екеніне назар аударды. Сондықтан Медведев: «Мемлекеттер БҰҰ Бас Ассамблеясының бейтарап актілерін, БҰҰ Қауіпсіздік Кеңесінің вето шешімдерін орындағысы келмейді, БҰҰ-ның әртүрлі институттарынан шығып кетіп жатыр» дейді. «Ең ірі мемлекеттер қосылмаған Рим статутының негізінде құрылған мына бір босқа, пайдасыз Халықаралық қылмыстық сотты алайық. Ол кімді жауапқа тартты? Ешкім танымайтын отыз шақты адамды. Судан президенті бұл айыптауларға түкірді. Басқаша айтқанда, олардың тиімділігі нөлге тең. Бұлар арнайы құрылған Нюрнберг және Токио трибуналдары емес. Немесе тіпті Югославия үшін күмәнді трибунал. Түсінікті», - дейді ол. Еске сала кетсек, осыдан бірнеше күн бұрын Гаагадағы Халықаралық қылмыстық сот Ресей президенті Владимир Путин мен Ресейдің балалар құқығы жөніндегі уәкілі Мария Львова-Белованы қамауға алуға ордер берген еді. Abai.kz
